Σιδηροδρομικό δυστύχημα στο Νόρτον Φιτζγουόρεν (1890)

Το σιδηροδρομικό δυστύχημα στο Νόρτον Φιτζγουόρεν (Norton Fitzwarren) συνέβη στις 11 Νοεμβρίου 1890, στο σταθμό Νόρτον Φιτζγουόρεν του δικτύου της εταιρείας "Great Western Railway" (GWR), περίπου δύο μίλια νοτιοδυτικά του Τόντον (Taunton) στο Σόμερσετ. Ένα ειδικό πλωτό (μεταφερόμενο με πλοίο σε κάποια σημεία της διαδρομής του) τρένο που μετέφερε επιβάτες από το Πλίμουθ στο Πάντινγκτον συγκρούστηκε με τρένο εμπορευμάτων που εκτελούσε ελιγμό στην κύρια γραμμή. Δέκα επιβάτες σκοτώθηκαν και ένδεκα άτομα (μεταξύ των οποίων ο οδηγός και ο θερμαστής του ειδικού τρένου) τραυματίστηκαν σοβαρά.  Ένα άλλο σημαντικό ατύχημα συνέβη στο Νόρτον Φιτζγουόρεν το 1940.

 Αλληλουχία γεγονότων 
Το περιστατικό ξεκίνησε στις 12:36΄ π.μ., όταν ένα τρένο εμπορευμάτων από το Μπρίστολ προς το Έξετερ, που ελκυόταν τόσο από ατμάμαξα τυπικού εύρους όσο και από μια  πιλοτική ατμάμαξα μεγάλου εύρους, έφθασε στο Νόρτον Φιτζγουόρεν για να φορτοεκφορτώσει ζώα. Ένα άλλο τρένο μεταφοράς εμπορευμάτων, το οποίο δεν ήταν προγραμματισμένο να σταματήσει στον σταθμό, έπρεπε να περάσει στη 1:17΄ π.μ., και έτσι, στη 1:05΄ π.μ., ο φύλακας του πρώτου τρένου εμπορευμάτων έλαβε εντολή από τον σηματωρό να απομακρύνει το τρένο του από την "κάτω" γραμμή στην άνω κεντρική, ενώ η πιλοτική ατμάμαξα μετακινήθηκε ξεχωριστά σε παρακαμπτήρια γραμμή.

Αφού πέρασε το γρήγορο τρένο εμπορευμάτων, ο σηματωρός μετέφερε την πιλοτική ατμάμαξα πίσω στην "κάτω" κύρια γραμμή - ενώ γινόταν αυτή η κίνηση, στη 1:23΄ π.μ., το πλωτό τρένο  μεταβιβάσθηκε στον σηματωρό από το προηγούμενο σηματοδοτικό κτίσμα. Ξεχνώντας ότι το αργό τρένο εμπορευμάτων βρισκόταν ακόμα στην "άνω" κύρια γραμμή, ο σηματωρός δέχτηκε το τρένο και έθεσε τα σήματα γι' αυτό σε ελεύθερη διέλευση.  Στη 1:24΄ π.μ., με όλη του την ισχύ και ταχύτητα που υπολογίζεται στα 50 μίλια/ώρα, το πλωτό τρένο πέρασε το σηματοδοτικό κτίσμα  και επέπεσε στο τρένο εμπορευμάτων.  Ο μηχανοδηγός και ο θερμαστής της εμπορευματικής αμαξοστοιχίας κατάφεραν να διαφύγουν πηδώντας από την ατμάμαξα πριν το ατύχημα, αλλά δεν κατάφεραν να δώσουν κανένα σήμα στο σύντομο χρονικό διάστημα που είχαν διαθέσιμο. Ο φύλακας του τρένου δεν θυμόταν κανένα φρενάρισμα πριν την πρόσκρουση.

 Αιτίες 
Η άμεση αιτία του ατυχήματος ήταν ότι ο σηματωρός είχε ξεχάσει ότι η αμαξοστοιχία εμπορευμάτων βρισκόταν ακόμα στην κύρια γραμμή μετά τον ελιγμό και επέτρεψε στο πλωτό τρένο να εισέλθει στο τμήμα του σε κατειλημμένη γραμμή. 

Η έρευνα του Συμβουλίου Εμπορίου έκρινε ότι ένας παράγοντας που συνέβαλε ήταν η πρόωρη αλλαγή του προβολέα της αμαξοστοιχίας από κόκκινο σε πράσινο. ήταν πιθανό ότι ο μηχανοδηγός του πλωτού τρένου θα είχε παρατηρήσει εγκαίρως μια κόκκινη λάμπα μπροστά του για να ενεργοποιήσει τα φρένα του. Ένας άλλος παράγοντας που συνέβαλε ήταν η αποτυχία του φύλακα της εμπορευματικής αμαξοστοιχίας να ειδοποιήσει τον σηματωρό για την παρουσία του τρένου του στην κύρια γραμμή, όπως απαιτείται από τους κανόνες της εταιρείας. 

Μετά την έρευνα, κατασκευάσθηκαν δώδεκα πλαισιώσεις καταφυγίων μεταξύ Έξετερ και Γουέστον. 

 Δείτε επίσης 
  Σιδηροδρομικό δυστύχημα στο Νόρτον Φιτζγουόρεν (1940)

 Παραπομπές 

 Εξωτερικοί σύνδεσμοι 
Αναφορά σύγκρουσης και φωτογραφίες  Αρχεοιθετημένο  στις ιστοσελίδες του John Speller - GWR Broad Gauge - B&ER

Κατηγορία:Σιδηροδρομικά ατυχήματα και δυστυχήματα